Djuhar Sutanto

Ḍjuhar Sutanto (19 Maret 1928 – 21 Juli 2018), èkennal kalabân Lin Wenjing (Tionghoa: 林文镜) è bhâsa Tionghoa Manḍarin bân Liem Oen Kian otabâ Liem Oen Tjien Liem Oen Wie è bhâsa Fuqing, panèka sala sèttong pangusaha miliuner bân Filantropis Tionghoa-Inḍo. Asalla ḍâri Fuqing, Fujian, Tionghoa, Ḍjuhar bân rèng-orèng asli Fuqing Suḍono Salim (Liem Sie Liong) maddhek konglomerasi Salim Group, sè tombu dhâddhi perusaha'an palèng rajâ è Inḍonesia.Indonesia's 40 Richest #39 Sutanto Djuhar". Forbes. 2010. Diakses tanggal 2018-07-05. Salèrana maddehk Indocement bân Indofood dhâddhi bâgiyân ḍâri Salim Group, bân panèka sè anḍi' tor se negghu' saham otabâ konglomerast First Pacific sè bâḍâ è Hong Kong. Ḍjuhar panèka angghuta sè paleng ḍibuḍi ḍâri "The Gang of Four," kalompo' pangusaha Indonesia sè palèng apangaro è jhâman Suharto.

È taon 1980-an, Ḍjuhar abâli ka Fuqing bân maddhek Rongqiao Group ka'angghuy fokus ka pembangunan è kampong asalla. Salèrana abângun zona inḍustri è Fuqing, bân jhughân fasilitas infrastruktur otama è antarana Palabbhuân Fuzhou Anyar, sala sèttong ḍâri sapolo palabbhuân kontainer tèngghi è Tionghoa, sè abhânto peringkat PḌB kabupaten ongghâ ḍâri 68 ka kaḍuwâ' è Provinsi Fujian. È taon 2015, Laporan Hurun ètafsèr arta bhersèna è US$3,9 miliar, sè ètempataghi dhâddhi orèng palèng soghi è Fujian bân orèng palèng soghi nomer 408 è dhunnya.Hurun Global Rich List". China Daily. 2014-03-02. Diakses tanggal 2018-07-05.

 Kaoḍi'ân Awwâl 
Ḍjuhar lahèr è tangghâl 19 Maret 1928, ḍâri Kabupaten Fuqing, semma' Fuzhou, ibukota Provinsi Fujian, Tionghoa tenggara. kennengngan kalahèranna ta' jellas. Mènorot yayasan amal, Ḍjuhar lahèr è Dhisa Xitou (溪头), Fuqing, bân apinda ka Inḍonèsia è bâkto aomor bâllung taon. Namong, sombher laèn ajhârbhâ'âghi tamaso' è South China Morning Post, anyata'aghi jhâ' Ḍjuhar lahèr è Indonesia bân orèng towa asalla ḍâri Fuqing.

 Sombher